**MINISTERUL AFACERILOR INTERNE**

**ORDINUL MINISTRULUI AFACERILOR INTERNE**

**Nr. \_\_\_\_\_ din \_\_\_\_\_\_\_ 2019**

**pentru modificarea şi completarea Ordinului viceprim-ministrului, ministrul afacerilor interne nr. 23/2015 privind activitatea de psihologie în Ministerul Afacerilor Interne**

În temeiul art. 7 alin. (5) din Ordonanţa de urgenţă a Guvernului nr. 30/2007 privind organizarea şi funcţionarea Ministerului Afacerilor Interne, aprobată cu modificări prin Legea nr. 15/2008, cu modificările şi completările ulterioare,

ministrul afacerilor interne emite următorul ordin:

**Art. I. Ordinul viceprim-ministrului, ministrul afacerilor interne nr. 23/2015 privind activitatea de psihologie în Ministerul Afacerilor Interne, publicat în Monitorul Oficial al României, Partea I, nr. 177 din 16 martie 2015 cu modificările și completările ulterioare, se modifică şi se completează, după cum urmează:**

1. **La articolul 7, alineatul (1), literele b) și c) se modifică și vor avea următorul cuprins:**

b) serviciile/birourile de psihologie de la nivelul inspectoratelor generale, cu atribuții de exercitare a actului psihologic, precum și de îndrumare, coordonare și control al psihologilor din structurile subordonate;

c) serviciile/birourile/compartimentele de psihologie din cadrul celorlalte unități MAI, cu rol în exercitarea actului profesional.

1. **La articolul 13, alineatul (2), litera a) se modifică și va avea următorul cuprins:**
2. anual, pentru personalul prevăzut la art. 12 alin. (2) lit. c)-h), lit. j) și lit. k), precum și pentru elevii și studenții din instituțiile de învățământ ale MAI, în cazul în care perioada de școlarizare este de un an de zile sau mai mare.
3. **La articolul 19, alineatul (2) se modifică și va avea următorul cuprins:**

(2) Evaluarea psihologică prevăzută la art. 13 alin. (2) şi art. 14 se finalizează prin emiterea unui aviz psihologic de tipul Apt/Apt condiţionat/Inapt şi, după caz, a unor observaţii şi recomandări. Avizul psihologic de aptitudine condiționată poate atrage, sub formă de recomandări, impunerea unor restricții în exercitarea activității profesionale de către persoana deținătoare.

1. **La articolul 23, alineatul (1), partea introductivă și litera a) se modifică și vor avea următorul cuprins:**

(1) Evaluarea psihologică se efectuează, în funcţie de scopul urmărit, astfel:

a) psihologii din cadrul Centrului efectuează evaluările psihologice prevăzute la art. 11 şi art. 12 alin. (2) lit. a) şi b). În situații justificate, determinate de amploarea și celeritatea procedurilor de resurse umane sau pentru facilitarea selecționării personalului, inclusiv prin reducerea consumului de mijloace, în cazuri punctuale, evaluările psihologice în cazul admiterii candidaților în instituţiile de învăţământ care realizează formarea iniţială pentru nevoile MAI și pentru ocuparea posturilor de execuție vacante pot fi efectuate, conform metodologiei stabilite la nivelul Centrului, și de către psihologii de unitate desemnați prin dispoziţia directorului Centrului.

**5. La** **articolul 27, după alineatul (2) se introduce un nou alineat, alin. (3), cu următorul cuprins:**

(3) Eventualele restricționări privind exercitarea anumitor activități, aferente avizului psihologic de tipul "Apt condiţionat" acordat în condițiile prevăzute la alin. (1), pot fi ridicate la recomandarea psihologului de unitate, în urma obținerii efectelor ameliorative scontate ale măsurilor de asistență psihologică subsecvente.

**Art. II. Prezentul ordin se publică în Monitorul Oficial al României, Partea I.**